cyanic-selkie/wikianc huggingface dataset:
Lue
En lue, også kalt hue, er et hodeplagg av mykt materiale som, til forskjell fra hatt, er uten brem, men kan ha skygge. Luer finnes i en mengde varianter for barn og voksne, kvinner og menn, både historiske, seremonielle og moderne. Før ble luer særlig brukt som varmende og beskyttende plagg av arbeidsfolk, syke, kvinner og barn, hvilket gjorde at den hadde lavere status enn hatten.
Luetyper
Det har vært mange slags luer som har hatt egne navn gjennom historien. Samme luetype kan også ha hatt ulike navn. Lista viser lueliknende hodeplagg og hatter fra forskjellige tider og kulturer:
Moderne luer
Enkle strikkeluer finnes i dag i med forskjellige farger og merker, snitt og materialer. Mens luer tidligere nesten utelukkende var uteplagg, kan de i dag også bæres som moteplagg innendørs. Markedsføringen av luer av merker som DC, Burton og Volcom retter seg først og fremst mot det store markedet for ungdomsmoter, særlig snowboard- og hiphop-miljøer. Andre populære luemerker i Norge er Kari Traa, Dæhlie, Ulvang, Helly Hansen og andre. De siste årene har topplue med ball fått sin renessanse. De store utvalget er beregnet på både kvinner og menn, voksne og barn. Priser på nye luer varierier fra under 100 kroner til 300.
Kokebok
En kokebok inneholder oppskrifter på ulike matretter, og anvisninger og råd om hvordan de kan tilberedes.
Historie
De eldste kokebøkene kommer fra orientalske land. Den tidligst kjente kokeboken er indisk og heter Vasavarajeyam, skrevet på gammel sanskrit og antatt å være opp mot 3 500 år gammel.
En av de eldste kjente kokebøkene fra middelalderen er skrevet på 900-tallet av Baghdadi, med oppskrifter brukt i arabiske områder, Al-Andalus medregnet.
Den første «moderne» europeiske kokebok ble skrevet rundt 1460 av renessanse-kokken Martino, med tittelen Libro de arte coqvinaria composto per lo egregio maestro martino coqvo olim del reverendiss monsignor camorlengo et patriarcha de aqvileia. Denne kokeboken grunnla det moderne italienske kjøkken, det beskrives bla. hvordan pasta tilberedes. Martino ble snart glemt, men en annen romer, Platina, kopierte en stor del av boken og fikk den utgitt i 1474 med tittelen Om sann nytelse og velvære. Kokeboken Libre del coch av katalaneren Robert de Nola er blant de første trykte europeiske kokebøkene. Første kjente utgave er fra 1520, men den kan ha vært utgitt tidligere. Teksten stammer fra før 1491, og ble trolig til omkring 1470.
I Norge
De første kokebøkene i Norge var håndskrifter. Et eksempel er oppskriftene i boken med den lange tittelen: Familiestamrulle vedkommende Eliesonske, Ankerske, Colletske, Kiønigske m.m. familier – fra slutningen av 1600 – 1874 osv. Boken inneholder foruten oppskrifter også religiøse betraktninger, slektsopplysninger og vevoppskrifter. Mange av oppskriftene ble utprøvd i forbindelse med Riksarkivets markering av grunnlovsjubileet i 2014, og det ble laget en blogg.
Hanna Winsnes skrev det som regnes som den første norske kokeboken, Lærebog i de forskellige grene af husholdningen. Den kom ut i 1845, og inneholdt alt en husmor trengte å vite om matlaging og slakting, husdyrstell og hagedyrking. Boken har kommet i fjorten opplag.
Peter Chr. Asbjørnsen utgav i 1864 kokeboken Fornuftigt Madstell under psevdonymet Clemens Bonifacius. Den ble godt mottatt, men utløste den berømte «Grautstriden», hvor Eilert Sundt og Asbjørnsen var uenig om nytten av å bruke rått mel i ferdigkokt grøt. I sin kokebok bidro Asbjørnsen også til å fornorske skriftspråket, slik han hadde gjort i skogboken fra 1855 og i Om Myrdyrking, og i 1865 får kokeboken ros for «et ualmindeligt greit og, merkverdig nok, norsk Sprog». Kokeboken hans var i to deler, en husholdningsveiledning og en oppskriftsamling. Danskene var bare interessert i først del, som bestod av Asbjørnsens populariserte fremstilling av tysk ernæringsteori. Blant oppskriftene var derimot merkbare tyvlån fra Madam Mangors kokebok. Dermed ble det utgitt en forkortet utgave, oversatt til dansk av professor Scharling. Der det på dansk står: «Kartoflerne bør sættes på Ilden med koldt Vand», skriver Asbjørnsen: «Enhver Kokke ved, at Potetene skulle sættes på Ilden i koldt Vand». Gelatin kaller Asbjørnsen glye, et ord han har funet hos Ivar Aasen. Koteletter kaller han for «ribbebiter», sauce for «duppe», gratin for «skorpe», ragout for «stuvning», bouillon for «kjødsod» (= kjøttsodd) og farce for «fyldningsdeig». «Forloren skildpadde», en oppskrift han stjal fra Hanna Winsnes, omdøpte han til «eftergjort skilpadde». Den eneste som gikk i Asbjørnsens fotspor, var Arne Garborg da han oversatte Huldas oppskrifter til landsmål og fikk dem trykt i bladet Den 17de Mai. Men heller ikke Garborgs norske avløsningord, som karvekjøt i stedetfor «ragu», slo an.
I dag foreligger mer enn 1 350 kokebøker på norsk. De bestselgende bøkene har forfattere som Jamie Oliver, Bent Stiansen, Wenche Andersen, Arne Brimi, Ingrid Espelid Hovig og Andreas Viestad, altså i første rekke personer som er blitt kjent gjennom TV og matspalter i andre media.
Norderhov prestegjeld
Norderhov prestegjeld var et prestegjeld tilhørende Ringerike prosti i Tunsberg bispedømme i Den norske kirke. Det omfattet kirkesogn i Ringerike kommune i Buskerud fylke, og hovedkirken var Norderhov kirke, som ligger ved Norderhov i nevnte kommune.
Historikk
Njarðarhofs sókn (norrønt) har sin opprinnelse fra kristningen av landet.
Norderhov prestegjeld antas opprettet på 1100-tallet og var sammen med Hole prestegjeld de to eneste i distriktet. Da svartedauden kom i 1349, og la store deler av distriktet øde, ble imidlertid Hole prestegjeld innlemmet i Norderhov. I tiden før og etter reformasjonen var det derfor kun ett prestegjeld på Ringerike.
Mot slutten av 1500-tallet ser man at Hole så smått begynner å fungere som eget prestegjeld igjen, men så sent som i 1560 stadfester biskopen at sognepresten i Norderhov skulle ha tienden fra begge sognene. På 1590-tallet slår imidlertid biskopen fast at presten i Hole skal ha andeler av tienden, og fra ca. 1600 regnes Hole igjen som et eget prestegjeld, som da omfattet distriktene vest og sør i regionen. Dette omfattet foruten områdene innenfor dagens kommunegrenser, også Tyristrand, fra Ask til Nakkerud, og Soknedalen.
Norderhov prestegjeld dannet grunnlaget for Norderhov formannskapsdistrikt opprettet i 1837.
Senere var det følgende delinger av prestegjeldet:
Inndeling 1992: Norderhov, Tyristrand, Lunder og Veme.
Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.
Norderhov prestegjeld og dets sogn er nå en del av Ringerike kirkelige fellesråd underlagt Ringerike prosti. Kirkesognene er grunnenhetene i kirken og disse er organisert i kirkelig fellesråd. Menighetsprester har ett eller flere kirkesokn som tjenestested og hele prostiet som tjenestedistrikt.
Søteblåvinge
Søteblåvinge (Phengaris alcon) er en av blåvingene, en dagaktiv sommerfugl i gruppen glansvinger.
Utseende
Hunnen er lik hannen, men har litt rødere blålilla farge på vingeoversiden. Langs vingeranden finnes et hvitt bånd eller kant (frynser), og innenfor en mørk linje. Bakvingene har lysere flekker langs bakkanten. Undersiden er lik hannen.
Vingespennet er mellom 29 og 35 millimeter.
Fasettøynene er mørke. Palpene stikker spisst fram foran hodet. Antennene er trådformet og har en utvidelse (antenneklubbe).
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Brystet og bakkroppen er blåsvart og lite håret på oversiden. Undersiden har tett hårbekledning av lyst gråhvite hår.
Fasettøynene er stor og mørke. Hodet er smalt foran, palpene er store og fremoverrettet. Sommerfuglene skiller seg fra de fleste andre insektene ved at munnen ikke har kjever og lepper, men en lang sugesnabel (proboscis) mellom palpene. Den er rullet opp i en spiral, mellom palpene, under hodet, når den ikke er i bruk. Antennene sitter over og helt inntil fasettøynene. Antennene er trådformet og består av sylindriske ganske like ledd. Antenneklubben er flat eller skålformet. Leddene er farget slik at antennen får små ringer i svart og hvitt.
Beina er godt utviklet hos hunnene, som bruker alle beina til å gå med. Mens hanner har noe reduserte frambein og går på de fire bakerste beina. Det doble kloleddet på frambeina mangler eller er redusert. På det mellomste beinparet er børsten på skinnbeinet (tibia) godt utviklet.
Indre organer
Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte. Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Egg og larver
Egget er rundt og flatt, med et fint punktert mønster.
Larven har generelt tykk hud og er ganske hardføre. Den er svakt rødlig med mørkt hode. Etter at den er blitt hentet av maur til en maurtue, skifter den farge til gulhvit. Undersiden er flat, mens oversiden er velvet. Larvens kropp smaler litt bakover. På bakkroppen har eldre larver har et par tentakler, som kan skytes ut og trekkes inn igjen. Kjertlen som produserer aminosyrer og det sukkerholdige stoffet, finnes på larvens sjuende bakkroppsledd.
Bak hodet, på bryststykket, som består av tre ledd, er det tre par bein. Lengre bak har larvene noen bukføtter, som ikke er egentlige bein, men utvekster larven kan bruke til å holde seg fast. Lengst bak har den en analfot.
Puppen
Puppen er bønneformet og urørlig, den er gyllen gult på farge.
Levevis
Søteblåvinge foretrekker tørre til litt fuktige åpne sandholdige lokaliteter, langs strender og lignende. Den kan også finnes i åpen skog med større områder av sand eller svaberg, og ofte langs skogskanten.
Glansvinger har normalt en rolig og gjerne flagrende flukt. Ofte flyr de korte turer fra blomst til blomst. Om natten og i overskyet vær hviler sommerfuglen. Flygetiden er stort sett i juli. Vingene holdes sammenlagt opp og ut fra kroppen, og den noe spraglete vingeundersiden gir sommerfuglen en viss kamuflasje og beskyttelse.
Forplantning
Paringen skjer ved sammenkobling mellom de to kjønnene. Under paring utskiller hannene en duft fra små duftskjell på vingene, dette kan være med å gjøre hunnen mer villig til å pares. Om et par forstyrres under paring, flyr vanligvis hannen, mens hunnen blir hengende passivt. Hunner som har paret seg inntar ofte en spesiell stilling, hvor vingene holdes noe flat og utbredt, mens bakkroppen løftes opp.
Larvene
Larven er radikalt forskjellige fra de voksne, både i levevis og i kroppsbygning. De lever på klokkesøte (Gentiana pneumonanthe) i Norden, men lengre syd i Europa lever den også på andre arter i planteslekten Gentiana.
Søteblåvinge lever som eldre larver i samspill (symbiose) med maur, særlig i slekten Myrmica. Larven lever den første tiden som plantespiser på frøanlegget til næringsplanten. Men bare de første 10 til 20 dagene, til den har vokst til en lengde på omtrent 3–4 mm. Da slipper den seg ned på jorden, hvor en maur etterhert vil finne den. Ved den minste berøring utsodrer larven et sukkerholdig stoff og aminosyrer, kalt honningdugg, fra en kjertel på bakkroppens sjuende ledd. Maur tiltrekkes og spiser dette stoffet. Når mauren finner larven blir den tatt med til maurtuen, hvor larven fortsetter å leve inne i maurtuen, av mat maurene har samlet. Larven overvintrer i maurtuen.
De to tentaklene på bakkroppens åttende ledd, hos eldre larver, produserer trolig også et feromon som styrker sameksistensen med maurene ytterligere. Larvens kroppstemperatur er mellom 35 og 38 grader °C. Ved lavere temperatur blir larven inaktiv. Derfor krever larver hos dagsommerfugler gjerne sollys for å være aktive. Om det blir for varmt regulerer larven temperaturen ved å oppsøke skygge.
Puppen
Søteblåvinge tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) glansvingen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppestadiet gjennomføres i maurtuen. Puppeperioden varierer etter temperaturen, vanligvis mellom to til fire uker. Etter klekking og mens vingene fortsatt er reduserte og ikke tørket, kryper sommerfuglen ut av maurtuen, uten at maurene gjør den noen skade.
Rødlisteart
Søteblåvinge har hatt tildels stor tilbakegang flere steder i Europa og er en rødlisteart. Grunnen er at dens leveområder har blitt utbygd og ødelagt, men også endringer måten jordbruket blir drevet på har hatt negativ innvirkning. Samtidig har den på andre steder som militære skytefelt klart å etablert seg. I Norden finnes arten kun ved kysten og er helt avhengig av larvens næringsplante klokkesøte (Gentiana pneumonanthe).
Søteblåvinge er på IUCN rødlisten (2007 IUCN Red List of Threatened Species.), og har kategorien LR/nt – Nær truet (Near Threatened).
Utbredelse
Søteblåvinge finnes i det sentrale og sydlige Europa, østover i Asia, omtrent til Mongolia. Den finnes noen få plasser i Danmark og i det sydvestlige Sverige. Ikke i Norge.
Systematisk inndeling
Slektskapet innen gruppen glansvingene er avklart i ulik grad. Derfor kan endringer skje. Det har vært ulike måter å dele gruppen inn i. (Systematikken følger Fauna Europaea )
Kalle Kalima
Kalle Kalima (født 29. desember 1973 i Helsingfors, Finland) er en finsk jazzgitarist og improvisasjonsmusiker.
Biografi
Kalima fikk undervisning i piano som liten før han byttet til gitar. Han studerte ved Sibelius-akademiet i Helsingfors med Raoul Björkenheim, og ved Hanns Eisler musikkhøgskole Berlin i Berlin med John Schröder.
Han arbeidet deretter med musikere som trompetist Tomasz Stańko, saksofonist Juhani Aaltonen, pianist Heikki Sarmanto, bassist Sirone, Teppo Hauta-Aho, Carlos Bica og Ed Schuller, gitarist Marc Ducret, komponisten Simon Stockhausen, sanger Linda Sharrock og den finske technomusikeren Jimi Tenor.
Musikalske prosjekter
Kalima leder flere egne band, slik som trio Klima Kalima (med bassist Oliver Potratz og trommeslager Oliver Steidle). Han er forankret i moderne jazz og har spilt inn tre album, for det meste med egne komposisjoner. Bandet fikk Neuer Deutscher Jazzpreis i Mannheim i 2008.
Momentum Impakto (med saksofonisten Daniel Erdmann og John Schröder som trommeslager) ble skrevet rundt 1998 i Berlin. Bandet spiller hovedsakelig i Tyskland og har spilt inn to album. Med Soi Ensemble (med Riikka Lampinen, cello, Mikko Helevä, orgel, Mongo Aaltonen, trommer). Kalima spiller låter som han har komponert etter tekster av Essi Kalima. Sangerne inkluderer Johanna Livanainen, Eeppi Ursin og Merzi Rajala. Debutalbumet til gruppen ble utgitt i 2003.
Trioen Jazz Parasites, også ledet av Kalima, består av bassist Ed Schuller og trommeslageren Ernst Bier i tillegg til Kalima. Hans siste band (2018) er K 18, en gruppe som spiller fri improvisatorisk musikk med akustiske og elektriske instrumenter.
Løsemiddel
Et løsemiddel er en væske som brukes for å løse opp faste stoffer, gasser eller andre væsker, og for å holde stoffene i oppløsning. Løsemidler brukes for å gjøre påføring av for eksempel maling og lakk lettere ved at viskositeten senkes. Løsemidler brukes også til ulik rengjøring.
Typer
Organiske syrer:
Likt løser likt
Effekten av løsemidler oppsummeres ofte i huskeregelen «likt løser likt», det vil si at et løsemiddel kan løse opp stoffer som er ganske like molekylene som løsemidlet består av. Likheten består dels i molekylvekt og dels i molekylenes polaritet / ioniskhet. Polare løsemidler som vann løser gjerne små, polare eller ioniske molekyler som sukker og salt, mens ikke-polare, lipofile løsemidler som white spirit løser oljer, fett, maling, lakk osv.
De fleste løsemidler er flyktige og de fordamper med ulik hastighet. Fordampningshastigheten er temperaturavhengig. Disse forholdene utnyttes for å gi hurtig eller sen tørking av for eksempel maling og lakk.
Løsemiddelskade
Løsemidlenes flyktighet og deres generelt fettløselige egenskaper kan medføre alvorlige helseskader da de absorberes og gjør skade blant annet i sentralnervesystemet. Molekylene fra løsemidlene tas opp gjennom lungene og huden. Dette kan føre til forgiftninger og allergiske reaksjoner. Løsemidlene løser opp stoffene i cellene våre, for eksempel fett, og cellene blir ødelagt. Organiske løsemidler kan gi skader på hjernen og nervesystemet, blodsystemet, hjertet, leveren, hud, øyne, slimhinner og nyrer. Noen løsemidler regnes også for å være kreftfremkallende.
Den viktigste grunnen til at man kan få varige løsemiddelskader er at løsemidlene løser opp fettvev i nervesystemet. Gjennom nervetrådene i hjernen, og resten av nervesystemet går det hele tiden elektriske signaler. De enkelte nervetrådene er isolert fra hverandre med et tynt fettlag. Blir man da utsatt for løsemidler over lang tid, og dette fettlaget brytes ned og forsvinner, blir signalene fra hjernen forstyrret.
Faren for løsemiddelskader blir større etter hvert som konsentrasjonen av stoffene i kroppen øker. Mennesker som jobber med slike stoffer daglig er derfor mest utsatt. Dette gjelder for eksempel folk som jobber i malingsindustrien, trykkeribransjen, lakkeringsverksteder, renholdsbransjen, i visse typer plastproduksjon og på laboratorier. Hukommelsessvikt og nedsatt konsentrasjonsevne er typiske tegn på skader.
En utredning ved mistanke om løsemiddelskade omfatter grundig yrkeshygienisk kartlegging, eksponeringshistorie, nevrologisk undersøkelse i tillegg til andre medisinske undersøkelser. Som oftest utføres også en nevropsykologisk undersøkelse. Dette er en omfattende undersøkelsesprosedyre der en psykolog i løpet av fire til fem timer tester hjernens funksjon med et større antall psykologiske enkelttester.
Sikkerhetstiltak
Noen løsemidler misbrukes for deres ruseffekt. Mange løsemidler gir en øyeblikkelig ruseffekt når de når hjernen. Sniffing, inhalering av gasser fra forskjellige stoffer, er et kjent fenomen i enkelte ungdomsmiljøer, men gir også alvorlige og varige løsemiddelskader. De cellene som blir ødelagt i hjernen kan aldri bygges opp igjen.
En regel som man aldri bør glemme: Løsemiddelskader kan ikke helbredes, bare unngås.
Vann som løsemiddel
Etter hvert som man er blitt mer klar over de helseskadene som løsemidler kan føre med seg, har det vært forsket mye på å utvikle andre stoffer som løses i vann. Det har vært vanskelig å erstatte de organiske løsemidlene, men til maling og lakk har de tildels blitt erstattet med vann. Det selges nå omtrent like mye vanntynnet, som whitespirit-tynnet maling.
David Bosch
David Jacobus Bosch (født 13. desember 1929, død 15. april 1992) var en sørafrikansk professor i missiolog og forfatter av Transforming Mission: Paradigm Shifts in Theology of Mission (1991), et vesentlig læreverk innen kristen misjon. Bosch ble født i Kuruman i Kapp-provinsen i Sør-Afrika, og døde i en bilulykke i 1992, 62 år gammel.
Tidlig liv
Bosch ble oppdratt i et nasjonalistisk afrikander-hjem der det fantes lite respekt for landets fargede innbyggere. Bosch støttet Nasjonalistpartiet da det i 1948 kom til makten og begynte å gjennomføre sin apartheid-praksis.
Det samme året startet Bosch på lærerskolen ved Universitetet i Pretoria, og gjennom den kristne studentorganisasjonen fikk han mer kontakt med noen av de fargete innbyggerne i Sør-Afrika. Her startet et livslangt engasjement innenfor kristen misjon, og Bosch begynte snart å stille spørsmål ved apartheid-systemet.
Misjonærkarriere
Med et kall til å bli misjonær byttet Bosch utdanning, og ble uteksaminert med grader innenfor teologi; Bachelor of Divinity og en Master of Arts med språkene afrikaans, nederlandsk og tysk. Han dro til Sveits for å jobbe med en doktorgrad innenfor Det nye testamentet ved Universitetet i Basel, under Oscar Cullmann, som påvirket Bosch til å engasjere seg innen økumenikk.
I 1957 begynte Bosch å jobbe som misjonær for Den nederlandske reformerte kirke, og plantet kirker i Transkei.
Professor i missiologi
Ti år serere, i 1967, ble han ansatt for å undervise i kirkehistorie og missiologi ved Den nederlandske reformerte kirkes praktisk-teologiske seminar som lærte opp kirkeledere i Transkei. Der knyttet han også bånd til romersk-katolske og anglikanske kirker, og begynte å utvikle sin tjeneste som skribent innenfor misjonsteori. Bosch skrev om sine bekymringer for at kristen misjon for å bringe gode nyheter til afrikanere kunne blandes sammen med koloniserende, nasjonalistiske motiver som skapte raseskiller.
What is the end goal of mission with such a motivation? Is it to maintain the white people in South Africa--or is it the foundation of the church of Christ...? Is it to serve South Africa--or to serve God? Is it to hear together the sentimental voice of our own blood--or to hear together the last command of Christ? Have we, by this missionary motive, created a sheep in wolf's clothes--or is it perhaps a wolf in sheep's clothes?
Bosch forlot sitt college i 1971 for å bli professor i missiologi ved University of South Africa i Pretoria, som på den tiden var Sør-Afrikas eneste universitet der svarte og hvite kunne studere sammen. Der var han redaktør for bladet "Theologia Evangelica" og fortsatte å skrive.
Bosch ble tilbudt Chair of Mission and Ecumenics ved Princeton Theological Seminary i New Jersey, USA, men valgte å bli i Sør-Afrika og jobbe mot apartheid fra innsiden av sitt hjemland og den reformerte kirken. I 1979 var han med å koordinere en samling for mer enn 5000 afrikanske kristne med alle slags bakgrunner. Dette var en demonstrasjon av kirken som et alternativt fellesskap som uttrykker Guds rike. I 1982 var Bosch initiativtaker til et åpent brev til Den nederlandske reformerte kirke, signert av mer enn 100 pastorer og teologer. Brevet fordømte apartheid offentlig, og kalte på kirken til å forene svarte og hvite kirker.
Bosch døde i en bilulykke, 62 år gammel. Hans bidrag og hans påvirking på misjonsvitenskapen på verdensbasis var enorm.
Missiolog og professor ved Fuller Theological Seminary, Wilbert Shenk, skrev om Bosch: David Bosch's tragic death in an automobile accident April 15, 1992, has left all of us who have known him as a friend, colleague, outstanding mission theologian, and church statesman with a sense of inseparable loss. He combined in his life and ministry first-rate scholarship and devoted Christian discipleship. His loyalty to his native land, South Africa, seemed to be intensified precisely by a personal integrity that required that he live out what he understood the gospel to entail. David Bosch knew existentially, and to a degree most of us never reach, what it means to live and work against the stream of culture--to be countercultural. He was the prophet among us. Along with his vast knowledge of the field of biblical studies, theology, church history, and missiology, David Bosch had the rare ability to distill the insight and wisdom to meet the demands of the day. His broad sympathies with all parts of the Christian family and his gifts of communication made him a trusted and respected friend wherever he went.
I 2013 ble Bosch tildelt Baobab-ordenen for sin innsats.
Transforming Mission
Bosch skrev mer enn 150 artikler og seks bøker, deriblant hans magnum opus Transforming Mission: Paradigm Shifts in Theology of Mission (1991). Boken ble fremhevet som banebrytende av Hans Küng, som kalte boken den første misjonsboken som tok i bruk paradigmeteori. Lesslie Newbigin kalte boken en ny standard — en form for "Summa Missiologica" — som en referanse til Thomas Aquinas' grunnleggende verk fra 1200-tallet, Summa Theologiae.
Boken undersøker først det nytestamentlige misjonsparadigmet (rundt 30–100), og så fire paradigmer i kirkehistorie: den østlige kirkens misjon (100-600), den vestlige kirkens misjon (600-1500), reformasjonstiden (1500–1800) og den protestantiske misjonsepoken (1800–2000). Deretter utforsker Bosch de fremvoksende, post-moderne, økumeniske misjonspraksisene i vår nære historie, og finner evangelikale strømninger og retninger som fokuserer mer på rettferdighet og frigjøring.
Sitater
Mission is, quite simply, the participation of Christians in the liberating mission of Jesus, wagering on a future that verifiable experience seems to belie. It is the good news of God's love, incarnated in the witness of a community, for the sake of the world. Our mission has not life of its own: only in the hands of the sending God can it truly be called mission. Not least since the missionary initiative comes from God alone. "Protestants, in particular, are challenged...with respect to their overly pragmatic mission structures, their tendency to portray mission almost exclusively in verbalist categories, and the absence of missionary spirituality in their churches, which often drastically impoverishes all their commendable efforts in the area of social justice (212)."
Momo
Momo har flere betydninger:
Quislings regjering
Quislings regjering kan vise til
Verdenscupen i slalåm-padling 2019
Verdenscupen i slalåm-padling 2019 ble organisert av ICF og begynte i juni i Hertfordshire og ble avsluttet i september i Praha.
Derbenttepper
Derbenttepper er en type dagestantepper som knyttes i den dagestanske byen Derbent. Teppene kan være meget vakre men holder ikke like høy kvalitet som de som er knytte ute på landsbygden.
Stølsnostinden
Stølsnostinden er et fjell vest i Jotunheimen, i Årdal kommune i Sogn og Fjordane. Det har en høyde på 2 074 meter over havet.
Liste over stortingsrepresentanter 1892–1894
Liste over alle stortingsrepresentanter i perioden 1892 til 1894. Listen omfatter alle som ble valgt ved Stortingsvalget 1891. Det var totalt 114 representanter, fordelt med 63 til Venstre, 36 til Høyre og 15 til Det Moderate Venstre.
Eksterne lenker
"(En del av) De data som er benyttet i denne publikasjonen er hentet	fra Norsk samfunnsvitenskapelig datatjenestes politikerarkiv. NSD	er ikke ansvarlig for hverken analysen av dataene, eller for de	tolkninger som her er gjort."
Pseudophilotes vicrama
Pseudophilotes vicrama er en av blåvingene, en dagaktiv sommerfugl i gruppen glansvinger.
Utseende
Hannen har blålig farge på vingenes overside. Langs vingeranden, et fint lyst bånd eller søm ytterst med mørke punkter eller flekker. Innenfor et bredere mørkt felt. Vingeundersiden er lysgrå, men litt mørkere ved roten. Vingeundersiden har ganske store mørke flekker, men uten de lysere hvite ringene som er vanlig hos flere av blåvingene. Bakvingenes underside har noen adskilte gulorange flekker.
Vingespennet er mellom og 22 29 millimeter.
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Brystet og bakkroppen er brunt eller blåsvart og lite håret på oversiden. Undersiden har tett hårbekledning av lyst gråhvite hår.
Fasettøynene er mørke. Hodet er smalt foran, palpene er store og fremoverrettet. Sommerfuglene skiller seg fra de fleste andre insektene ved at munnen ikke har kjever og lepper, men en lang sugesnabel (proboscis) mellom palpene. Den er rullet opp i en spiral, mellom palpene, under hodet, når den ikke er i bruk. Antennene sitter over og helt inntil fasettøynene. Antennene er trådformet og består av sylindriske ganske like ledd. Antenneklubben er flat eller skålformet.
Beina er godt utviklet hos hunnene, som bruker alle beina til å gå med. Mens hanner har noe reduserte frambein og går på de fire bakerste beina. Det doble kloleddet på frambeina mangler eller er redusert. På det mellomste beinparet er børsten på skinnbeinet (tibia) godt utviklet.
Indre organer
Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte. Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Egg og larver
Egget er rundt og flatt, med et fint punktert mønster.
Larven har generelt tykk hud og er ganske hardføre. Den er grønnlig eller brunlig på farge, ofte med en eller flere lengdestriper. Undersiden er flat, mens oversiden er velvet. Larvens kropp smaler litt bakover. På bakkroppen har eldre larver har et par tentakler, som kan skytes ut og trekkes inn igjen. Kjertlen som produserer aminosyrer og det sukkerholdige stoffet, finnes på larvens sjuende bakkroppsledd.
Bak hodet, på bryststykket, som består av tre ledd, er det tre par bein. Lengre bak har larvene noen bukføtter, som ikke er egentlige bein, men utvekster larven kan bruke til å holde seg fast. Lengst bak har den en analfot. Larvehodet er synlig eller beskyttet av en framoverstikkende nakkehud.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.
Puppen
Puppene er bønneformet og urørlige, de ligner plantedeler som frø og lignende.
Levevis
Pseudophilotes vicrama finnes på åpne, tørre sandholdige gresskledde lokaliteter.
Glansvinger har normalt en rolig og gjerne flagrende flukt. Ofte flyr de korte turer fra blomst til blomst. Om natten og i overskyet vær hviler sommerfuglen. Flygetiden er fra juni til juli. Vingene holdes sammenlagt opp og ut fra kroppen, og den noe spraglete vingeundersiden gir sommerfuglen en viss kamuflasje og beskyttelse.
Voksne glansvinger lever av nektar de suger opp fra blomstene på ulike planter (urter). Sugesnabelen, på hodets underside, gir sommerfuglen mulighet til å nå inn i dype blomster for å suge til seg nektar. Sugesnabelen gjør at sommerfugler er avhengig av flytende føde.
Forplantning
Paringen skjer ved sammenkobling mellom de to kjønnene. Under paring utskiller hannene en duft fra små duftskjell på vingene, dette kan være med å gjøre hunnen mer villig til å pares. Om et par forstyrres under paring, flyr vanligvis hannen, mens hunnen blir hengende passivt. Hunner som har paret seg inntar ofte en spesiell stilling, hvor vingene holdes noe flat og utbredt, mens bakkroppen løftes opp.
Larvene
Larven er radikalt forskjellige fra de voksne, både i levevis og i kroppsbygning. Larven er trege og ikke særlig sky. De har ingen synlige forsvarsfunksjoner, som å kaste hodet til siden fram og tilbake eller å rulle sammen kroppen, ved berøring. Larven lever som plantespiser på smaltimian.
Pseudophilotes vicrama lever i begrenset omfang, i samspill (symbiose) med maur. Larven kan utskille et sukkerholdig stoff og aminosyrer, kalt honningdugg, fra en kjertel på bakkroppens sjuende ledd.
Larvens kroppstemeratur er mellom 35 og 38 garder °C. Ved lavere temperatur blir larven inaktiv. Derfor krever larver hos dagsommerfugler gjerne sollys for å være aktive. Om det blir for varmt regulerer larven temperaturen ved å oppsøke skygge.
Larven overvintrer nesten helt utvokst.
Puppen
Pseudophilotes vicrama tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) glansvingen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden er om forsommeren og varierer etter temperaturen, vanligvis mellom to til fire uker.
Systematisk inndeling
Slektskapet innen gruppen glansvingene er avklart i ulik grad. Derfor kan endringer skje. Det har vært ulike måter å dele gruppen inn i. (Systematikken følger Fauna Europaea )
Émerson Leão
Émerson Leão (født 11. juli 1949) er en brasiliansk tidligere fotballspiller som blant annet spilte for Palmeiras.
Han ble tatt ut til VM i fotball 1970, der laget hans vant gull.
Thea Jensen (friidrettsutøver)
2013
Jensen ble dansk U16-mester i kulestøt og diskos i 2013, og hun fikk sølv i slegge. I Världsungdomsspelen 2013 fikk hun sølv i kulestøt i J14-klassen, bak Ida Stenbäck.
2014
Hun ble dansk U16-mester i kulestøt (3 kg) innendørs i 2014, og vant kulestøt og diskos i J15-klassen i World Indoor Throwing 2014 i Väaxjö i Sverige. Hun vant kulestøt og diskos i det danske U16-mesterskapet utendørs, og fikk sølv i sleggekast.
2015
I mars 2015 ble hun dansk U18-mester i kulestøt innendørs. Utendørs ble hun dansk U18-mester i kulestøt, diskos, vektkast og sleggekast, og hun deltok i Ungdoms-VM i friidrett, der hun ble slått ut i kvalifiseringen i kulestøt. Hun vant kulestøt i J16-klassen under Världsungdomsspelen 2015. I det danske mesterskapet i friidrett kom hun på sjetteplass i diskos og kulestøt.
2016
I det danske U18-mesterskapet innendørs vant hun kulestøt (3 kg), med et støt på 15,42 meter. Hun vant kulestøt og diskos under Världsungdomsspelen 2016, i J17-klassen, og hun deltok i U18-EM i friidrett 2016, der hun kom på sjuendeplass i kulestøt. Hun ble også tatt ut til å delta i Nordisk juniormesterskap i friidrett 2017, der hun kom på sjetteplass i kulestøt.
2017
I det danske mesterskapet innendørs i 2017 kom Jensen på sjetteplass i kulestøt, og hun vant det danske U20-mesterskapet innendørs.
Utendørs deltok hun i Nordisk juniormesterskap i friidrett 2017, og kom der på tredjeplass i diskos og fjerdeplass i kulestøt. I det danske mesterskapet i U20-klassen vant hun kulestøt, diskos, vektkast og sleggekast.
2018
Hun deltok i Nordisk mesterskap i friidrett innendørs 2018, og kom der på sjetteplass i kulestøt. Den 17. februar vant hun kulestøt under det danske mesterskapet innendørs, og vant med det sin første seniortittel. Hun vant også kulestøt i det danske U20-mesterskapet innendørs.
Leonid Slutskij (fotballspiller)
Leonid Viktorovitsj Slutskij (født 4. mai 1971) er en russisk tidligere fotballspiller og trener som er hovedtrener for FK Rubin Kazan.
Den 3. desember gikk han av som manager for Hull City AFC.
Douglas Vandor
Douglas Vandor (født 25. august 1974) er en canadisk roer som spesialiserer seg i dobbeltsculler, lettvekt. Under Sommer-OL 2012 i London representerte han landet sitt, der han ble nummer 14.
Paul Hanlon
Paul Thomas Hanlon (født 20. januar 1990) er en skotsk fotballspiller som spiller for Hibernian FC.
Klubbkarriere
Hanlon spilte for den velkjente ungdomsklubben i Edinburgh, Hutchison Vale på ungdomslagsnivå, sammen med bl.a. den fremtidige Hibs-lagkameraten Danny Galbraith. Hanlon var angripende midtbanespiller og scoret mange mål i aldersbestemt fotball, men ble omskolert til forsvarsspiller etter at han signerte for Hibs. Han spilte sin første seniorkamp for Hibs den 12. januar 2008, mot Inverness Caledonian Thistle i den skotske FA-cupen, på grunn av skader for spillerne David Murphy og Lewis Stevenson. Hanlon spilte jevnlig for Hibs i løpet av de neste seks månedene, og han skrev deretter under på en femårskontrakt med klubben.
I løpet av 2008–2009-sesongen ble Hanlon likevel erstattet av Ian Murray som fast venstreback i Hibs. Hanlon ble utlånt til St. Johnstone i desember 2008, først for bare én måned. St. Johnstone ønsket å forlenge låneavtalen, men Hibs ville ikke tillate det. Hanlon gikk rett inn på Hibernians førstelag etter at han kom tilbake fra St. Johnstone, men ble satt på benken igjen ikke lenge etter av Mixu Paatelainen, på grunn av en forsvarsfeil som Hanlon gjorde i en kamp mot Kilmarnock.
Hughes hyllet Hanlon igjen før åpningen av 2010–2011-sesongen, og han sa at han hadde en "stor fremtid" innenfor fotballen og at han hadde et potensial til å spille i Premier League. Etter at Chris Hogg forlot Hibernian, ble Hanlon kaptein for laget noen ganger. Hanlon skrev under på en ny kontrakt med klubben i mai 2011.
Landslagskarriere
Hanlon var kaptein for det skotske U19-landslaget, og fikk sin debut på det skotske U21-landslaget i en 1–0- seier mot Albania i mars 2009. Hanlon var fast på laget som midtstopper under kvalifiseringen for EM for U21-lag i 2011, som endte i sluttkvalifiseringstap for Island.
Hanlon var deretter kaptein for et uerfarent U21-landslag i november 2010 da landslagssjef Billy Stark gjorde forberedelser foran kvalifiseringsspillet for EM i 2013. Han scoret det andre målet i en 3–1-seier for Skottland i en vennskapskamp mot Nord-Irland U21.
Slaget om Timor
Slaget om Timor foregikk på Portugisisk Timor og Nederlandsk Timor under andre verdenskrig. Japanske styrker invaderte øya 20. februar 1942 og sto i mot en underbemannet og dårlig utstyrt alliert styrke, kjent som Sparrow Force, som hovedsakelig besto av styrker fra Australia og Nederlandsk Øst-India. Etter en kort men bitter motstand overgav den allierte hovedstyrken seg til japanerne tre dager etter invasjonen. Flere hundre australske kommandosoldater fortsatte kampen som geriljakrigere, de ble etterforsynt av allierte skip og fly med base i Darwin, ca. 650 km sørøst for Timor. Under geriljakampene led japanerne store tap, men klarte til slutt å slå ned geriljamotstanden.
Krigføringen varte til 10. februar 1943, da de siste australske troppene ble evakuert. De hadde lykkes å oppholde en hel japansk divisjon på Timor i mer enn seks måneder. Dette hadde forhindret japanerne i å bruke divisjonen ved andre frontavsnitt. På tross av at Portugal ikke var med i krigen var mange østtimorske sivile og portugisiske kolonister aktive i den allierte motstandskampen. Noen av de sivile fortsatte motstandskampen etter at de allierte styrkene hadde blitt evakuert.
Titusenvis av sivile døde under den japanske okkupasjonen.
Champi-Tortu
Champi-Tortu er en fransk drama-stumfilm fra 1921, regissert av Jacques de Baroncelli. Filmen er basert på en roman av Gaston Chérau.
Terrengløp
Terrengløp er en løpsøvelse innen friidrett med varierende distanser. Løpene løypa følger vei, sti eller jevn mark i et vekslende og småkupert terreng. Øvelsen var olympisk øvelse for menn i 1912, 1920 og 1924 (individuelt og lag), men er siden tatt ut av OL-programmet.
Samveldelekene
Samveldelekene, egentlig The Commonwealth Games, er et multisportsarrangement for deltagere fra landene i Samveldet av nasjoner. Lekene ble arrangert for første gang i 1930 under navnet The British Empire Games (De britiske imperielekene). Navnet ble endret til The British Empire and Commonwealth Games i 1954, og til The British Commonwealth Games i 1970 før man bestemte seg for det nåværende navnet fra lekene i 1974.
Terrengløp
Internasjonalt
Det første internasjonale mesterskapet i terrengløp ble holdt i 1903. For kvinner kom det første løpet i 1967. Mesterskapene kårer mestere både individuelt, ofte på en kortere og en lengre distanse, og for lag. Offisielt VM har vært arrangert siden 1973 sanksjonert av Det internasjonale friidrettsforbundet (IAAF). Grete Waitz vant fem mesterskap (1978–81, 1983) og Ingrid Kristiansen ett (1988).
Samveldelekene
Arrangementet styres av Commonwealth Games Federation.
DC Talk
DC Talk er en kristen popgruppe som ble startet i 1987 av Toby McKeehan, Michael Tait og Kevin Max.
Samveldelekene
Opprinnelse
Et sportsevenement for å samle landene i Det britiske imperiet ble først foreslått av Astley Cooper i 1891 i en artikkel i The Times der han tok til orde for en «Pan-britisk-pan-anglikansk konkurranse og festival hvert fjerde år for å fremme forståelse og goodwill innen det britiske imperiet».
DC Talk
Gruppa, først kalt for «DC Talk» og senere stilisert med små bokstaver som «dc talk», ble dannet på slutten av 1980-tallet i Lynchburg i Virginia av Toby McKeehan, Kevin Max Smith, og Michael Tait. De begynte som en hiphop-gruppe, men fra midten av 1990-tallet endret de sin musikalske stil til en mer tradisjonell pop-rock-stil. Endringen førte til at de fikk både kritisk og kommersiell suksess i både den kristne musikk-industrien foruten i det generelle markedet.
Samveldelekene
Opprinnelse
I 1911 ble «Imperiets festival» arrangert i London for å feire kroningen av kong George V. Som en del av festivalen ble et inter-imperiemesterskap arrangert mellom lag fra Australia, Canada, Sør-Afrika og Storbritannia i forskjellige sporter som boksing, bryting, svømming og friidrett.
Terrengløp
Norgesmesterskap
Terrengløp er et alternativ som konkurransesport for langdistanseløpere, langrennsløpere, skøyteløpere. Blant mottakere av Egebergs Ærespris er det flere eksempler på langrennsløpere som har prestert på høyt nivå i terrengløp, som Oddvar Brå, Anders Aukland og Kristin Størmer Steira. Andre utøvere fra andre idretter som har vunnet NM-medalje i terrengløp er orienteringsløperene Håvard Tveite og Jon Tvedt, og langrennsløperne Geir Skari, Kristin Mürer Stemland, Grete Ingeborg Nykkelmo og Didrik Tønseth.
DC Talk
I 2000 ble gruppa satt på et sidespor mens medlemmene forfulgte deres individuelle solokarrierer.
Samveldelekene
Opprinnelse
I 1928 ble Melville Marks Robinson fra Canada bedt om å organisere de første Samveldelekene (British Empire Games), som ble arrangert i Hamilton i Ontario i Canada to år senere.
Sporter og deltagere
I tillegg til mange sporter som står på det olympiske programmet, inkluderer Samveldelekene også typiske britiske sporter som lawn bowls, rugby sevens og netball. Konkurranseprogrammet ellers kan variere noe fra år til år, men friidrett og svømming er obligatorisk.
Det er for tiden 53 medlemmer i Samveldet av nasjoner, og 71 nasjonslag med i lekene. England, Skottland, Nord-Irland og Wales sender separate lag til lekene, til forskjell fra OL der Storbritannia stiller samlet. Kronbesittelsene Guernsey, Jersey og Isle of Man, samt britiske oversjøiske territorier har også stilt med egne lag. Det samme gjelder Australias territorium Norfolk Island og Cookøyene og Niue, som er assosierte stater tilknyttet New Zealand.
Kun seks nasjoner har deltatt i samtlige Samveldeleker: Australia, Canada, England, New Zealand, Skottland and Wales. Australia har vært beste nasjon i ti leker, England i sju og Canada i en.
Under lekene i 1930 deltok kvinner kun i svømming og stup, men fra 1934 kunne de også delta i enkelte friidretts-øvelser.
Morten Langli
Morten Langli (født 22. juli 1974) er en norsk sportskommentator og oddsekspert.
Langli var i perioden mellom 2004 og 2014 ansatt i TV 2 Sporten hvor han kommenterte fotball og ishockey. I 2013 ledet han også kanalens MMA-sendinger. Høsten 2014 gikk han fra TV 2 til Unibet, der han som oddsekspert ukentlig gav publikum oddstips på de største ligaene i Europa. Samtidig som han jobbet i Unibet var han fotballekspert og -kommentator for Viasats sendinger fra Mesterligaen og FA-cupen.
Sommeren 2021 kunne Langli bekrefte overgang tilbake til TV2. Der jobber han nå med spesielt sendinger fra Mesterligaen og La Liga.
Han er oppvokst på Bjerke i Oslo. Langli er svært travinteressert, og han har eid flere hester.
Terrengløp
Mosjonsløp
En rekke mosjonsløp går også som terrengløp, og det er en av øvelsene i militær femkamp og siste øvelse i moderne femkamp. Motbakkeløp, fjelløp og skogsløp er terrengløpsformer. Noen slike løp er
Nettsider med oversikt over norske terrengløp
Sidespor.no - guider og terminliste til Norges beste konkurranser i terrengløp
Rippel.run - oppdag nye løpeopplevelser
Kondis.no terminlista
RunAgain.com - søk i over 3500 løp
Helsefremmende trening
I hovedsak skiller løping i terreng seg fra løp på flatt underlag ved at flere muskelgrupper aktiveres for å kontrollere balanse og fremdriften på ulendt underlag. Ensidig trening på asfalt eller kunstdekke kan medføre slitasjeskader i større grad enn terrengløp. I tillegg kan det være generelt skadeforebyggende at stabiliserende muskelgrupper trenes.
Løpstrening i ujevnt terreng utøves som naturlig intervall. Holder utøveren et forholdsvis jevnt tempo vil terrenget avgjøre hvilken intensitet som kreves.
Ricardo Silva Elizondo
Ricardo Silva Elizondo (født 7. februar 1954 i Mexico by, død 7. februar 2021 samme sted) var en meksikansk sanger og skuespiller.
Han er best kjent for sin dubbing av amerikanske tegnefilmer og japanske anime til spansk. Han var blant annet stemmeskuespiller for de spanske latinamerikanske versjoner av Dragon Ball Z-tema, «Cha-La Head-Cha-La», og Digimon. Ved siden av dubbe- og syngekarrieren, var Silva skuespiller i mange meksikanske telenovelaer (såpeoperaer), som El premio mayor, Amigas y rivales og Destilando amor. Han var også med på humoristiske shows som Al derecho y al derbez.
Ricardo Silva døde den 7. februar 2021 av covid-19 i Mexico City.
Table Bay
Table Bay (afrikaans Tafelbaai) er en naturlig, liten bukt ved Cape Town som er den nordlige enden av Kapphalvøya som strekker seg sørover til Kapp det gode håp. Den fikk navnet fordi den domineres av fjellet med den flate toppen, Table Mountain.